Andrei Zevakin

Andrei Zevakin (sündinud 6. juunil 1996 Tartu) on Eesti muusikaprodutsent, laulukirjutaja ja juutuuber.

Andrei Zevakini YouTube'i kanalil on 2022. aasta 
oktoobri seisuga üle 174 000
jälgija. Ta on sinna üles laadinud muusikateemalisi videoid – kavereid, remikse jms. Ta musitseerib ka koos Igor Volhonskiga duos xtra basic. Ta osales 2019. aastal Eesti Laulu konkursil xtra basicu looga "Hold Me Close", lauljaks Emily J. ning 2021. aasta Eesti Laulul looga "Wingman", mille tegi koos räppar Pluutoga. Aastal 2022 osales ta konkursil koos Grete Paiaga looga "Mis nüüd saab". Esimesel kahe korral pääseti looga finaali, 2019. aastal jäi Zevakini koostöös valminud lugu Eesti laulul 12. ning 2021. aastal 5. kohale, 2022. aastal 6. kohale.

Haridustee
Zevakin lõpetas 2012. aastal Jõgeva Gümnaasiumis põhikooli ning jätkas oma õpinguid Tartu Miina Härma Gümnaasiumis. 2013. aasta talvel sai Zevakin HMC-st (Headmasters' and Headmistresses' Conference) stipendiumi ning suundus 2013/2014. õppeaastaks Inglismaale Yorki St Peter'si[:en] kooli õppima. Aastal 2016 lõpetas ta Miina Härma Gümnaasiumis International Baccalaureate'i[:en] õppe.

Hobid
Zevakin tegeles võistlustantsuga tantsuklubis Stiil 5.–13. eluaastani. Aastatel 2003–2014 mängis ta jalgpalli SK Nooruses 96 ja 2014–2017 FC Jõgeva Wolvesis. 2017. aasta alguses jätkas ta jalgpalluri karjääri JK Tammeka ridades.

Muusika
Aastatel 2004–2011 õppis Zevakin 50. lennus Jõgeva Muusikakoolis, kus ta lõpetas klassikalise klaveri eriala. Ta saavutas noorte klaverikonkurssidel häid kohti. 2012. aastal suundus ta klassikalise klaveri eriala edasi õppima Heino Elleri nimelisse Tartu Muusikakooli, kus aga pärast Inglismaale õppima minekut õpingud pooleli jäid.

Zevakin käis gümnaasiumiaastatel vahel lauljaid klaveril saatmas, mille kaudu tekkis huvi muusika kirjutamise vastu. Noormehe esimene omal käel valminud lugu “Ma jään” Karl Gustav Adamsoole avaldati aastal 2016.

2017. aastaks oli Zevakin kaverdanud 26 laulu ja avaldanud neli enda lugu. Ta on koostööd teinud mitme Eesti lauljaga, kelle seas näiteks Gertu Pabbo, Liina Ariadne Pedanik ja Maian Lomp. Zevakin produtseerib peamiselt EDM alamžanreid.

Zevakini YouTube'i kanalil on üle 165 000 jälgija, ning tema kõige populaarsem video, milleks on laulja James Blunti loo “You’re Beautiful” laulusõnade video, on 2018. aasta aprilli seisuga kogunud üle 113 miljoni vaatamise. Zevakini autosõidu-kaver-versioonil Ed Sheerani loost “Shape Of You” on aga rohkem kui 1 miljon vaatamist.

2020. aastal tuli Zevakinil ja räppar Pluutol välja laul nimega "Wingman", mis saavutas Eesti Laul 2021 Finaalis 5. koha.

Tunnustus
2018 – MyHits Awards 2018 võitja kategoorias "Aasta juutuuber"
2021 – Kroonika Meelelahutusauhinnad 2021 võitja kategoorias "Aasta suunamudija"
2022 – Kroonika meelelahutusauhinnad 2022 võitja Kategoorias "Aasta meelelahutaja"

Viited

Välislingid
Andrei Zevakini ametlik koduleht
Andrei Zevakini YouTube’i kanal
Muljetavaldav! Kerli Kivilaan lõi käed noore muusikuga ja näitas end hoopis teisest küljest!
FOTOD | Uus koroonapesa? Kelly Sildaru, Uudo Sepp ja rannamajalised pidutsesid suure seltskonnaga lähikontaktse Andrei Zevakini stuudios

Eesti jalgpallurid
Eesti muusikud
Eesti muusikaprodutsendid
Youtube'i-kuulsused
Sündinud 1996